Albert Uderzo

Alberto Aleandro Uderzo (* 25. apríl 1927, Fismes, Francúzsko† 24. marec 2020, Neuilly-sur-Seine) bol francúzsky kresliar a ilustrátor. Je spoluautorom komiksu Asterix.

Životopis 
Uderzo sa narodil v obci Fismes pri meste Reims rodičom, ktorí emigrovali z Talianska. V roku 1953 sa oženil s Adou Milani. Roku 1956 sa mu narodila dcéra Sylvia. Zvláštnosťou je, že Uderzo počas svojej práce trpel farbosleposťou.

Počiatky 
Pod vplyvom hrdinov Walta Disneyho začal už v škole Albert s kresbou a ukázal sa ako veľký talent. Vo svojich trinástich rokoch sa vzdelával v umení na Société Parisienne d'édition. V roku 1940 mu vychádzali prvé kresby v časopise Junior. Cez druhú svetovú vojnu sa zdržiaval v Bretónsku, kam tiež následne situoval dobrodružstvo svojho najslávnejšieho hrdinu Asterixa. Po skončení vojny začína v roku 1945 kresliť komiksy, ktoré ho tak preslávili.

Tvorba 
Okrem mnohých dielov dobrodružstiev gala Asterixa a jeho priateľov vytvoril Uderzo niekoľko ďalších komiksov ako príbehy Arysa Bucka (19461947, jeden z možných predchodcov Asterixa), jeho syna princa Rollina (1947) a Belloya (19471948), časopisu Bravo! kreslil epizódu Capitaine Marvel Jr. (1950) a v roku 1951 sa oboznámil so svojím budúcim dlhoročným priateľom a spolutvorcom Reném Goscinnym. S ním vytvoril niekoľko komiksov a v roku 1959 započali prácu na komikse Asterix. Prvý diel vyšiel v časopise Pilote 29. októbra 1959. V roku 1977 zomiera jeho priateľ René Goscinny a v Uderzovej tvorbe dochádza k útlmu a roku 2011 potom ohlásil svoj koniec na poli kresby a Asterixove dobrodružstvá odkazuje do rúk mladšej generácii.

Referencie

Externé odkazy 
 Hugh Schofield. Should Asterix hang up his sword? BBC News, Paris, 22. októbra 2009.
 Asterix creator Albert Uderzo quits drawing at 84. BBC, 27. septembra 2011.
 Graham Marks. Albert Uderzo: An Interview. The Orion Publishing Group. 
 Biography for Albert Uderzo. IMDb.com, Inc. 1990-2012.
 The Authors: Albert Uderzo. Asterix Encyclopedia, 2003-2012.
 Albert Uderzo, kresby, scenára. Otvírák, 2007.

Zdroj 

Francúzski ilustrátori
Francúzski kresliari komiksov
Asterixove dobrodružstvá
Francúzske osobnosti talianskeho pôvodu
Francúzski scenáristi komiksov